న్యూఢిల్లీ: దేశంలో ప్రజాస్వామ్య ప్రక్రియను మరింత బలోపేతం చేసేందుకు బలమైన ఎన్నికల సంస్కరణలు రావాల్సిన అవసరం ఉందని రాష్ట్రపతి ప్రణబ్ ముఖర్జీ అభిప్రాయపడ్డారు. శనివారం ఢిల్లీలో జరిగిన ‘ఎన్నికలు-ఆర్థిక సంస్కరణలు’ అంశంపై జరిగిన సెమినార్లో ఆయన మాట్లాడారు. దేశం లో పెరిగిన జనాభాకు అనుగుణంగా పార్లమెంటు స్థానాల సంఖ్యను పెంచేందుకు న్యాయపరమైన అంశాలపై దృష్టి సారించాలని రాష్ట్రపతి పిలుపునిచ్చారు. తక్కువ ఎంపీలు ఉన్న పార్టీ కూడా అధికారపార్టీతో సమానంగా హక్కులను అనుభవిస్తోందని, అలాంటి పార్టీలకు ఏ బాధ్యత ఉండటం లేదని, ఈ పరిస్థితిలో మార్పు రావాల్సి ఉం దని చెప్పా రు. పార్లమెంటులో 1971 జనాభా లెక్కల ఆధారంగా నిర్దేశించిన సంఖ్యలో ఎంపీలు ఉన్నారని, దీనికి కారణం మనం చేసుకున్న చట్టాలేనని వ్యాఖ్యానించారు. 128 కోట్ల మంది ప్రజలకు.. 80 కోట్ల మంది ఓటర్లకు కేవలం 543 మంది ఎంపీలు ప్రాతినిధ్యం వహించడం సరికాదని చెప్పారు. ‘ప్రజాభిప్రాయానికి పెద్ద పీట వేయాలంటే మ రింత మంది ఎంపీలు అవసరం. దానికి అవసరమైన సంస్కరణలకు ఇదే సరైన సమయం’ అన్నారు.బ్రిటన్లో 600 మంది ఎంపీలు ఉన్నారని, పలు రెట్ల జనాభా ఉన్న భారతలో మరింత మంది ఎంపీలు ఉండటంలో తప్పులేదన్నారు. ప్రజాస్వామ్యాన్ని బలోపేతం చేసేందుకు సరైన స మయంలో బలమైన ఎన్నికలు సంస్కరణలు చేయాలని సూచించారు. సంకీర్ణ ప్రభుత్వాలను.. తరచూ ఎన్నికలు జరగడాన్ని అడ్డుకోవాలంటే ఎన్నికల సంస్కరణలు అవశ్యమన్నారు.
newdhilly: desamlo prajaaswaamya prakriyanu marinta balopetam chesenduku balamaina ennikala samskaranalu ravalsina avasaram undani rashtrapati pranab mukharji abhipraayapaddaaru. sanivaaram dhilleelo jarigina ‘ennikalu-aardhika samskaranalu’ amsampai jarigina seminarlo aayana matladaru. desham loo perigina janabhaku anugunamgaa paarlamentu sthaanaala sankhyanu penchenduku nyaayaparamaina amsaalapai drushti saarinchaalani rashtrapati pilupunicchaaru. takkuva empeelu unna party kuudaa adhikaarapaartiitoe samaanamgaa hakkulanu anubhavistondani, alanti paarteelaku e baadhyata undatam ledani, ee paristhitilo maarpu ravalsi um dani cheppa ru. paarlamentulo 1971 janabha lekkala aadhaaramgaa nirdesinchina sankhyalo empeelu unnaarani, deeniki kaaranam manam chesukunna chattalenani vyaakhyaaninchaaru. 128 kotla mandi prajalaku.. 80 kotla mandi otarlaku kevalam 543 mandi empeelu praatinidhyam vahinchadam sarikaadani cheppaaru. ‘prajaabhipraayaaniki pedda peeta veyalante ma rinta mandi empeelu avasaram. daaniki avasaramaina samskaranalaku ide saraina samayam’ annaru.britonlo 600 mandi empeelu unnaarani, palu retla janabha unna bhaaratalo marinta mandi empeelu undatamlo tappuledannaru. prajaaswaamyaanni balopetam chesenduku saraina sa mayamlo balamaina ennikalu samskaranalu cheyalani suuchimchaaru. sankeerna prabhutvaalanu.. tarachuu ennikalu jaragadaanni addukovalante ennikala samskaranalu avasyamannaru.